Ինդրա Նույի

Ինդրա Կրիշնամուրտի Նույի (, ), հնդկականծագումով ամերիկացի ձեռնարկատեր։ 2006 թվականից մինչև 2018 թվականը տնօրենների խորհրդի և ՊեպսիԿո ընկերության CEO-յի նախագահ։ ՊեպսիԿոն սննդի արդյունաբերության ընկերությունների շրջանում աշխարհի ամենաշահութաբեր ընկերություններից է։ Նույին մտնում է նախագահի ռազմավարության և քաղաքականության ֆորումի, ամերիկյան բիզնեսի ամենահաջողակ և հարգված 19 ներկայացուցիչներից բաղկացած մի խմբի կազմի մեջ, որոնք կոչված են ԱՄՆ 45-րդ նախագահին՝ Դոնալդ Թրամփին խորհուրդ տալու տնտեսական աճի, նոր աշխատատեղերի բացման և աշխատուժի արտադրողականության բարձրացման վերաբերյալ հարցերով։

Վաղ տարիներ և կարիերա 
Ինդրա Նույին ծնվել է Հնդկաստանի Չեննայ քաղաքում։ 1974 թվականին Մադրասի քրիստոնեական քոլեջում ստացել է բակալավրի աստիճան ֆիզիկայի, քիմիայի և մաթեմատիկայի բնագավառում, իսկ 1976 թվականին Հնդկաստանի Կալկաթա քաղաքի մենեջմենթի ինստիտուտում (MBA)-յի կառավարման դիպլոմ։ Հնդկաստանում սկսելով իր կարիերան՝ Նույին զբաղեցրել է Johnson & Johnson արտադրանքի և Mettur Beardsell տեքստիլ ֆիրմայի մենեջերի պաշտոնները։

1978 թվականին ընդունվել է Եյլի համալսարանի կառավարման դպրոց և ստացել պետական և մասնավոր կառավարման մագիստրոսի աստիճան։ Եյլում սովորելու ժամանակ ամառային ստաժավորում է անցել Booz & Company-ում։ 1980 թվականից Նույին աշխատել է Boston Consulting Group-ում, այնուհետև բարձր պաշտոններ է զբաղեցրել Motorola-ում и Asea Brown Boveri-ում։

ՊեպսիԿոյում 
1994 թվականին Նույին սկսել է աշխատել ՊեպսիԿոյում։ 2001 թվականին դարձել է ընկերության նախագահը և ֆինանսների տնօրենը։ Նույին ավելի քան տասը տարի ղեկավարել է ՊեպսիԿոյի համաշխարհային ռազմավարությունը և իրականացրել ընկերության վերակազմավորում, այդ թվում՝ 1997 թվականին ռեստորաններ  տրամադրելով Tricon ընկերությանը, որն այժմ հայտնի է Yum! Brands անունով։ 1998 թվականին Նույիի նախաձեռնությամբ ձեռք է բերվել Tropicana-ն, իսկ 2001 թվականին՝ Quaker Oats Company-ն։ 2007 թվականին ՊեպսիԿոյի 44-ամյա պատմության մեջ դարձել էCEO-յի հինգերորդ գլխավոր տնօրենը։

«BusinessWeek»-ի տվյալներով, ինչ Նույը 2000 թվականին դարձել է ֆինանսների տնօրեն, ընկերության տարեկան եկամուտն աճել է 72%-ով, իսկ զուտ շահույթը՝ ավելի քան կրկնակի՝ մինչև 5,6 մլրդ դոլար 2006 թվականին։

2007 և 2008 թվականներին «The Wall Street Journal»-ը Նույին ներառել է դիտարկման համար 50 կանանց ցուցակում, իսկ «Թայմ»-ը նրան ներառել է աշխարհի 100 ամենաազդեցիկ մարդկանց ցուցակում։ «Forbes»-ը 2008-ին նրան անվանել է աշխարհի 3-րդ ամենաազդեցիկ կինը։ «Fortune»-ը 2009 և 2010 թվականներին նրան անվանել է բիզնեսի ամենաազդեցիկ կինը։ 2010 թվականին «Forbes»-ը  Նույին անվանել է աշխարհի 6-րդ ամենաազդեցիկ կինը։

Անձնական կյանք 
Ինդրա Նույին ամուսնացած է Ռաջկանտիլալ Նույիի հետ։ Նրանք ունեն երկու աղջիկ։ Ապրում են Կոնեկտիկուտ նահանգի Գրինվիչ քաղաքում։

Ծանոթագրություններ

Արտաքին հղումներ 
 PepsiCo corporate biography 
 Forbes Profile: Indra Nooyi  
 The Pepsi Challenge, profile Indra Nooyi (Fortune) 
 Reference for Business: Indra Nooho Leadership Biography 
 Video of discussion with Indra Nooyi at the Asia Society, New York, 4/14/2009 
 Оставаться собой в любых ситуациях — главное жизненное кредо Индры  

 
Ամերիկյան փիլիսոփայական ընկերության անդամներ
Ամերիկայի արվեստների և գիտությունների ակադեմիայի անդամներ
Բիզնեսի կառավարիչներ
Ամերիկացի ձեռնարկատերեր
Կին գործարարներ